CELEX: 32016R1004
Language: ro
Date: 2016-06-22
Title: Regulamentul (UE) 2016/1004 al Comisiei din 22 iunie 2016 de modificare a Regulamentului (CE) nr. 661/2009 al Parlamentului European și al Consiliului (Text cu relevanță pentru SEE)

23.6.2016   
            
            
               RO
            
            
               Jurnalul Oficial al Uniunii Europene
            
            
               L 165/1
            
         REGULAMENTUL (UE) 2016/1004 AL COMISIEI
   din 22 iunie 2016
   de modificare a Regulamentului (CE) nr. 661/2009 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (1), în special articolul 39 alineatul (2),
   având în vedere Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (2), în special articolul 14 alineatul (1) literele (a) și (f),
   întrucât:
   
               (1)
            
            
               Anexa IV la Regulamentul (CE) nr. 661/2009 stabilește lista regulamentelor CEE-ONU anexate la „Acordul revizuit din 1958” (3), care se aplică în mod obligatoriu. Această listă ar trebui actualizată pentru a reflecta aplicarea la nivelul UE a noilor cerințe din respectivele regulamente CEE-ONU.
            
         
               (2)
            
            
               În conformitate cu articolul 13 alineatul (14) din Regulamentul (CE) nr. 661/2009, apendicele la anexa IV la acesta enumeră directivele abrogate prin care omologările de tip acordate înainte de 1 noiembrie 2012 ar trebui să continue să fie valabile, cu excepția cazului în care noi cerințe devin aplicabile. Odată ce noile cerințe devin aplicabile la nivelul UE prin actualizarea anexei IV, este, de asemenea, necesar să se actualizeze apendicele la anexa IV la regulament.
            
         
               (3)
            
            
               Având în vedere că noile cerințe din regulamentele CEE-ONU nr. 107 și nr. 118 vor impune producătorilor să își adapteze vehiculele, ar trebui să se acorde suficient timp pentru punerea în aplicare a acestor cerințe.
            
         
               (4)
            
            
               Măsurile prevăzute în prezentul regulament sunt conforme cu avizul Comitetului tehnic pentru autovehicule,
            
         ADOPTĂ PREZENTUL REGULAMENT:
   Articolul 1
   Anexa IV la Regulamentul (CE) nr. 661/2009 se modifică în conformitate cu anexa la prezentul regulament.
   Articolul 2
   Cu începere de la 1 iulie 2016, autoritățile naționale, din motive legate de vizibilitate indirectă, consideră certificatele de conformitate pentru noile vehicule de categoriile N2 și N3 aprobate în temeiul Directivei 2003/97/CE a Parlamentului European și a Consiliului (4) ca nemaifiind valabile în sensul articolului 26 din Directiva 2007/46/CE și interzic înmatricularea, vânzarea și introducerea în circulație a acestor vehicule.
   Articolul 3
   Cu începere de la 1 iulie 2016, autoritățile naționale, din motive legate de construcția generală a acestora, consideră certificatele de conformitate pentru noile vehicule de categoriile M2 și M3 ca nemaifiind valabile în sensul articolului 26 din Directiva 2007/46/CE și interzic înmatricularea, vânzarea și introducerea în circulație a acestor vehicule, în cazul în care nu respectă dispozițiile Regulamentului nr. 107 al CEE-ONU, astfel cum a fost modificat prin seria 05 de amendamente.
   Articolul 4
   Cu începere de la 1 iulie 2016, autoritățile naționale, din motive legate de comportarea la foc și/sau impermeabilitatea la combustibili sau la lubrifianți a materialelor utilizate la construcția acestora, consideră certificatele de conformitate pentru noile vehicule de categoria M3, clasele II și III, ca nemaifiind valabile în sensul articolului 26 din Directiva 2007/46/CE și interzic înmatricularea, vânzarea și introducerea în circulație a acestor vehicule, în cazul în care nu respectă dispozițiile Regulamentului nr. 118 al CEE-ONU, astfel cum a fost modificat prin seria 01 de amendamente.
   Articolul 5
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 iulie 2016.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 iunie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 263, 9.10.2007, p. 1.
   
      (2)  JO L 200, 31.7.2009, p. 1.
   
      (3)  Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (JO L 346, 17.12.1997, p. 78).
   
      (4)  Directiva 2003/97/CE a Parlamentului European și a Consiliului din 10 noiembrie 2003 privind apropierea legislațiilor statelor membre referitoare la omologarea de tip a dispozitivelor de vizibilitate indirectă și a vehiculelor echipate cu dispozitivele respective, de modificare a Directivei 70/156/CEE și de abrogare a Directivei 71/127/CEE (JO L 25, 29.1.2004, p. 1).
   
      ANEXĂ
      
         Modificări ale Regulamentului (CE) nr. 661/2009
      
      Anexa IV la Regulamentul (CE) nr. 661/2009 se modifică după cum urmează:
      
                  1.
               
               
                  în tabel, rândurile referitoare la Regulamentele CEE-ONU nr. 13, 13-H, 14, 16, 58, 95, 100, 107, 110, 118 și 121 se înlocuiesc cu următorul text:
                  
                              
                                 „13
                              
                           
                           
                              Frânarea vehiculelor și a remorcilor
                           
                           
                              Suplimentul 13 la seria 11 de amendamente
                           
                           
                              
                                 JO L 42, 18.2.2016, p. 1
                              
                           
                           
                              M2, M3, N, O (b)
                           
                        
                              
                                 13-H
                              
                           
                           
                              Frânarea autoturismelor
                           
                           
                              Suplimentul 16 la versiunea originală a regulamentului
                           
                           
                              
                                 JO L 335, 22.12.2015, p. 1
                              
                           
                           
                              M1, N1 (c)
                           
                        
                              
                                 14
                              
                           
                           
                              Puncte de ancorare a centurilor de siguranță, sisteme de ancorare ISOFIX și puncte de ancorare superioare ISOFIX
                           
                           
                              Suplimentul 5 la seria 07 de amendamente
                           
                           
                              
                                 JO L 218, 19.8.2015, p. 27
                              
                           
                           
                              M, N
                           
                        
                              
                                 16
                              
                           
                           
                              Centuri de siguranță, sisteme de fixare, sisteme de fixare pentru copii și sisteme ISOFIX de fixare pentru copii
                           
                           
                              Suplimentul 5 la seria 06 de amendamente
                           
                           
                              
                                 JO L 304, 20.11.2015, p. 1
                              
                           
                           
                              M, N (d)
                           
                        
                              
                                 58
                              
                           
                           
                              Dispozitive de protecție antiîmpănare spate (DPAS) și instalarea acestora; protecția antiîmpănare spate
                           
                           
                              Suplimentul 3 la seria 02 de amendamente
                           
                           
                              
                                 JO L 89, 27.3.2013, p. 34
                              
                           
                           
                              M, N,O
                           
                        
                              
                                 95
                              
                           
                           
                              Protecția ocupanților în caz de coliziune laterală
                           
                           
                              Suplimentul 4 la seria 03 de amendamente
                           
                           
                              
                                 JO L 183, 10.7.2015, p. 91
                              
                           
                           
                              M1, N1
                              
                           
                        
                              
                                 100
                              
                           
                           
                              Siguranța din punct de vedere electric
                           
                           
                              Suplimentul 1 la seria 02 de amendamente
                           
                           
                              
                                 JO L 87, 31.3.2015, p. 1
                              
                           
                           
                              M, N
                           
                        
                              
                                 107
                              
                           
                           
                              Vehicule din categoriile M2 și M3
                              
                           
                           
                              Suplimentul 1 la seria 06 de amendamente
                           
                           
                              
                                 JO L 153, 18.6.2015, p. 1
                              
                           
                           
                              M2, M3
                              
                           
                        
                              
                                 110
                              
                           
                           
                              Componente specifice pentru vehiculele care utilizează GNC
                           
                           
                              Suplimentul 2 la seria 01 de amendamente
                           
                           
                              
                                 JO L 166, 30.6.2015, p. 1
                              
                           
                           
                              M, N
                           
                        
                              
                                 118
                              
                           
                           
                              Rezistența la foc a materialelor utilizate la autobuze
                           
                           
                              Suplimentul 1 la seria 02 de amendamente
                           
                           
                              
                                 JO L 102, 21.4.2015, p. 67
                              
                           
                           
                              M3
                              
                           
                        
                              
                                 121
                              
                           
                           
                              Amplasamentul și identificarea comenzilor manuale, a lămpilor martor și a indicatoarelor
                           
                           
                              Seria 01 de amendamente
                           
                           
                              
                                 JO L 5, 8.1.2016, p. 9
                              
                           
                           
                              M, N”;
                           
                        
            
                  2.
               
               
                  apendicele se modifică după cum urmează:
                  
                              (a)
                           
                           
                              rândul privind Regulamentul nr. 46 se înlocuiește cu următorul text:
                              
                                          
                                             „46
                                          
                                       
                                       
                                          Dispozitive de vizibilitate indirectă și instalarea acestora
                                       
                                       
                                          Directiva 2003/97/CE
                                       
                                       
                                          
                                             JO L 25, 29.1.2004, p. 1
                                          
                                       
                                       
                                          M, N1, componentă”;
                                       
                                    
                        
                              (b)
                           
                           
                              rândul privind Regulamentul nr. 118 se elimină.